Večna pot 113

SI-1000 Ljubljana

[info@svet.fri.uni-lj.si](mailto:info@svet.fri.uni-lj.si)

I.D. za DDV: SI67909027

TRR: 011006030708768

Ljubljana, 17. 2. 2021

**ZAPISNIK**

**konstitutivne seje Študentskega sveta**

**Fakultete za računalništvo in informatiko**

**Univerze v Ljubljani**

**(študijsko leto 2020/2021)**

**Navzoči člani:** Ana Polančec, Ana Strmčnik, Zala Erič, Miha Benčina, Arne Simonič, Urban Suhadolnik, Vasja Lev Kirn, Bisera Nikoloska, Gašper Hüll, Jakob Tadej Udovič, Anže Jenšterle, Patrik Bogataj, Simon Bele, Tara Rolih, Uroš Čergič, Vid Stropnik, Matjaž Vuherer, Deni Cerovac, Marija Marolt

**Opravičeno odsotni člani:** Živa Škof

**Neopravičeno odsotni člani:**

**Ostali navzoči:** prof. dr. Mojca Ciglarič

Sejo je sklicala dekanja prof. dr. Mojca Ciglarič na dan 17. 2. 2021 z začetkom ob 15:00 in koncem seje ob 16:41. Seja je potekala preko Zoom klica.

Po ugotovitvi sklepčnosti je bil sprejet naslednji dnevni red.

**Obravnavani dnevni red:**

[Ad. 1. Potrditev dnevnega reda](#_heading=h.1fob9te)

[Ad. 2. Nagovor dekanije](#_heading=h.2et92p0)

[Ad. 3. Poročilo predsednika v prejšnji sestavi](#_heading=h.tyjcwt)

[Ad. 4. Seznanitev z uradnimi rezultati volitev in potrditev mandatov izvoljenim kandidatom](#_heading=h.1t3h5sf)

[Ad. 5. Izvolitev volilne komisije](#_heading=h.2s8eyo1)

[Ad. 6. Volitve predsednika in podpredsednika ŠS FRI](#_heading=h.3rdcrjn)

[Ad. 7. Glasovanje o tajniku, zapisnikarju ter predstavniku ŠS FRI v ŠO FRI](#_heading=h.lnxbz9)

[Ad. 8. Razno](#_heading=h.3j2qqm3)

**Ad. 1. Potrditev dnevnega reda**

**Sklep 01/02/21: Študentski svet FRI sprejme predlagan dnevni red.**

|  |  |  |
| --- | --- | --- |
| Za: | Proti: | Vzdržano: |
| 19 | 0 | 0 |

Sklep je bil soglasno sprejet.  
 **Ad. 2. Nagovor dekanje**

Dekanja obvestila navzoče, da je edina naloga dekanje v ŠS FRI sklic konstitutivne seje, drugače pa ŠS FRI deluje sam. Dekanja je čestitala vsem novim članom za izvolitev v Študentski svet FRI. Poudarila je pomembnost vloge članov študentskega sveta ter članov komisij in ponudila pomoč vsem, ki bodo pomoč potrebovali (predlagala nam je tudi, da lahko kontaktiramo Nives Macerl). Dodala je, da ob morebitnih problematikah študentje lahko obvestimo njo direktno, saj bodo tako problemi rešeni hitreje kot pa na formalen način. Zaželela je vsem članom uspešno delo. Izpostavila je, da je bila praksa prejšnjih let, da se predstavnik študentov mesečno udeležuje kolegija dekanje. V kolikor se bomo želeli udeležiti kolegija smo vedno vabljeni. Zahvalila se nam je za naš čas in poudarila, da smo nepogrešljiv člen FRI.

**Ad. 3. Poročilo predsednika v prejšnji sestavi**

Arne Simonič je najprej predstavil finančno poročilo ŠS FRI v prejšnji sestavi. Prav tako je predstavil projekte, ki obsegajo gradivo za bruce, delovni vikend, pisarniški material, dobrodelne akcije, odnosi z zaposlenimi, FRI Hoodie, vrednotenje dela ŠS FRI, dogodke (razna izobraževanja), sponzorstvo dogodka Dragonhack, uvod v študij, prenova pravilnika za oglaševanje, ter sodelovanje v organih UL.

Urban je postavil vprašanje glede objave zapisnikov, ki še niso bili objavljeni na spletni strani. Ana je potrdila, da bodo zapisniki na spletni strani objavljeni danes.

**Sklep 02/02/21: Študentski svet FRI se seznani s poročilom predsednika.**

|  |  |  |
| --- | --- | --- |
| Za: | Proti: | Vzdržano: |
| 19 | 0 | 0 |

Sklep je bil soglasno sprejet.

**Ad. 4. Seznanitev z uradnimi rezultati volitev in potrditev mandatov izvoljenim kandidatom**

Oddanih je bilo 294 veljavnih glasovnic preko sistema Simply voting. Zala je na hitro preletela rezultate volitev, ki so objavljeni tudi na spletni strani ŠS FRI.

V Študentski svet FRI so, v skladu z razpisom in Pravilnikom o volitvah v ŠS FRI, izvoljeni

naslednji študenti, predstavniki letnikov:

1.stopnja

2.letnik: Anže Jenšterle, Patrik Bogataj

3.letnik: Jakob Tadej Udovič, Simon Bele

Multimedija: Uroš Čergič

Računalništvo in matematika: Marija Marolt

Dodatno leto: Urban Suhadolnik

2.stopnja

1.letnik: Zala Erič

2.letnik: Živa Škof

Multimedija: Arne Simonič

V skladu z razpisom in Pravilnikom o volitvah v ŠS FRI, je v Študentski svet FRI izvoljenih še naslednjih deset članov:

● Ana Polančec

● Bisera Nikolska

● Tara Rolih

● Deni Cerovac

● Ana Strmčnik

● Vid Stropnik

● Gašper Hüll

● Miha Benčina

● Matjaž Vuherer

● Vasja Lev Kirn

**Sklep 03/02/21: Študentski svet FRI se seznani z uradnimi rezultati volitev.**

|  |  |  |
| --- | --- | --- |
| Za: | Proti: | Vzdržano: |
| 19 | 0 | 0 |

Sklep je bil soglasno sprejet.

**Ad. 5. Izvolitev volilne komisije**

**Sklep 04/02/19: Študentski svet FRI izvoli Arneta Simoniča za predsednika volilne komisije in Vasjo Leva Kirna ter Ano Polančec za člana volilne komisije.**

|  |  |  |
| --- | --- | --- |
| Za: | Proti: | Vzdržano: |
| 19 | 0 | 0 |

Sklep je bil soglasno sprejet.

**Ad. 6. Volitve predsednika in podpredsednika ŠS FRI**

Arne je vprašal člane ali bi radi glasovali javno ali zasebno. Urban je predlagal tajne volitve za predsednika ter podpredsednika. Kandidaturo za predsednico je oddala Zala Erič. Slednja se je tudi predstavila. Urban je za kandidatko postavil vprašanje glede njene funkcije v upravnem odboru ŠO FRI, ter ostalih organov katerih članica je – v smislu, da bi jo morebitno preveliko število funkcij preveč obremenilo. Ter kje je delitev med ŠO ter ŠS glede na to da je članica UO ŠO FRI in ŠS FRI. Zala je povedala, da za pozicijo poslanke v Študentskem Zboru ni kandidirala, ter da se v politiko ŠOU ne spušča. Povedala je, da jo zanimajo predvsem projekti ter delo za ŠS FRI, kar ji je tudi glavni interes – voditi ŠS FRI. Sledilo ni več nobeno vprašanje.

Dekanja je ob 15:42 zapustila sejo.

Kandidaturo za podpredsednika sta oddala Urban Suhadolnik ter Deni Cerovac. Prvi se je predstavil Deni Cerovac. Sledila so vprašanja. Vid je vprašal po njegovi vpletenosti v ŠO FRI. Deni je povedal da je član upravnega odbora ŠO FRI, kar pa ni nezdružljiva funkcija s podpredsedniško in da bo delal v prid ŠS FRI.

Urban je izpostavil kako pomembna je vloga poslancev ŠO FRI v študentskem zboru. Arne je izpostavil, da seja ŠS FRI ni primerno mesto za tovrstne razprave. Urban je z razpravo nadaljeval in dobil opozorilo s strani predsednice. Nadaljnjih vprašanj ni bilo.

Nato se je predstavil tudi Urban. Prvo vprašanje je Urbanu postavil Vid in sicer zakaj kandidira za podpredsednika in ne za predsednika, glede na svoje interese. Urban je odvrnil, da Zali zaupa funkcijo predsednika in da bi kot podpredsednik konstruktivno sodeloval v ŠS FRI in da bi bil rad predstavnik FRI v ŠS UL.

Ana je nato vprašala Urbana ali bi bil kot podpredsednik zmožen razlikovati med ŠO in ŠS FRI ter vpletenost njihovih članov. Njeno drugo vprašanje je bilo ali lahko s profesorji vzpostavi (glede na prejšnje izkušnje) spoštljiv odnos. Urban je na obe vprašanji odgovoril z da in nato ponovno izpostavil pomembnost odgovornosti ŠO FRI. Dodatno je tudi zatrdil, da bo njegov odnos bolj spoštljiv. Ana se je zahvalila za odgovor.

Arne je izpostavil predhodne slabe odnose s ŠS FRI ter kako lahko izboljša odnose. Urban je rekel, da ima izkušnje še iz ene univerze ter glede njegove želje za dobrobit študentov. Arne je nato vprašal glede Urbanove morebitne vpletenosti v katero izmed političnih strank in zakaj politiko vmešava v ŠS FRI. Urban je odvrnil da politike ne vmešava v ŠS FRI in da mu glede teh vprašanj da lahko številko, da se o tem pogovorita privatno.

Nato je Arnetu postavil kontra vprašanje glede ŠO, ter proračuna ŠO ter ŠS FRI in njegove vpletenosti v ŠO FRI in izpostavil ukinitev Študentskega tolarja (navezovanje na sklep proračuna ŠOU). Debata je bila prekinjena.

Anže je vprašal ali je Urban član izvršilne ravni v kateri od političnih strank. Urban je odvrnil da ni.

Sledila je kratka pavza ter glasovanje preko sistema Election runner.

Arne je nato oznanil rezultate volitev in sicer Zala je prejela 18 glasov ter enega vzdržanega, Deni 18 ter Urban 1 glas. Sledil je sklep.

**Sklep 05/02/21: Študentski svet FRI za predsednico izvoli Zalo Erič, ter za podpredsednika Denija Cerovaca.**

|  |  |  |
| --- | --- | --- |
| Za: | Proti: | Neveljavno: |
| 19 | 0 | 0 |

Sklep je bil soglasno sprejet.

**Ad. 7. Glasovanje o tajniku, zapisnikarju ter predstavniku ŠS FRI v ŠO FRI**

Zala Erič je za tajnico predlagala Taro Rolih, ki se je na kratko predstavila.

**Sklep 06/02/21: Študentski svet FRI za tajnico imenuje Taro Rolih.**

|  |  |  |
| --- | --- | --- |
| Za: | Proti: | Vzdržano: |
| 19 | 0 | 0 |

Sklep je bil soglasno sprejet.

Zala Erič je za zapisnikarja predlagala Matjaža Vuhererja, ki se je na kratko predstavil.

**Sklep 07/02/21: Študentski svet FRI za zapisnikarja imenuje Matjaža Vuhererja.**

|  |  |  |
| --- | --- | --- |
| Za: | Proti: | Vzdržano: |
| 19 | 0 | 0 |

Sklep je bil soglasno sprejet.

Za pozicijo predstavnika v ŠS FRI v ŠO FRI je bila prejeta prijava s strani Ane Strmčnik.

**Sklep 08/02/21: Študentski svet FRI za predstavnico ŠS FRI v ŠO FRI določi Ano Strmčnik.**

|  |  |  |
| --- | --- | --- |
| Za: | Proti: | Vzdržano: |
| 19 | 0 | 0 |

Sklep je bil soglasno sprejet.

**Ad. 8. Razno**

Arne se je zahvalil vsem članom za sodelovanje ter poudaril, da se lahko vsi s sodelovanjem v ŠS FRI veliko naučimo ter konstruktivno sodelujemo.

Prav tako je člane pozdravila Zala.

Vid je vprašal glede sodelovanja ŠS FRI z ostalimi računalniškimi fakultetami. Arne je odgovoril, da je sodelovanje z ostalimi faksi (sploh mednarodnimi) zelo dobrodošlo.

Urban je izrazil željo za čim večjo komunikacijo ŠS FRI s študenti in da bo do naslednje seje pripravil gradivo glede kurikularne komisije.

Simon je izpostavil problematiko glede enega izmed problematičnih predmetov, ki se bo obravnavala na naslednji seji ŠS FRI.

Na koncu se je Zala zahvalila vsem navzočim in zaključila sejo ob 16:41.

Zapisal: Miha Benčina